Diari Oficial de la Generalitat Valenciana


Sumari del DOGV 7044, del 12-06-2013 (2013/5824)

Notificació de la sentència dictada en el procediment ordinari número 1215/2011.
--------------------------------------------------------------------------------

### Dades del document

Número de DOGV
:   7044

Data del DOGV
:   12-06-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/5824


Organisme emissor
:   Jutjat de Primera Instància i Instrucció Número 1 de Llíria

Tipus de document
:   Edicte

Notificació de la sentència dictada en el procediment ordinari número 1215/2011. [2013/5824]  
Assumpte civil 1215/2011  
«Sentència número 149/2012  
Jutgessa que la dicta: Rosa de la Santísima Trinidad López Fernández.  
Lloc: Llíria.  
Data: 18 de juny de 2012.  
Part demandant: Bankia, SA.  
Advocada: Enrique R. Sena Albors.   
Procurador: José Antonio Navas González.  
Part demandada: Automa-Inge Ingeniería y Automatizaciones, SL.  
Objecte del juí: resta d'ordinaris.  
Primer. Per la representació processal de Bankia, SA, es va formular la demanda de procediment ordinari per a exercitar l'acció de reclamació d'una quantitat contra Automa-Inge Ingeniería y Automatizaciones, SL.  
Segon. S'ha comunicat a la part demandada, a través d'edictes, i no s'ha contestat a la demanda, per tant, ha sigut declarada en rebel·lia per diligència d'ordenació de 15 maig 2012.  
Tercer. En l'audiència prèvia únicament ha comparegut la part actora, la qual va proposar una prova documental que va ser admesa, i les actuacions van quedar concluses per a sentència.  
Quart. En la tramitació del present procediment s'han observat les prescripcions legals.  
  
Fonaments jurídics  
Primer. A la vista de la rebel·lia del demandat, com que no s'ha impugnat l'acte de l'audiència prèvia dels documents aportats junt amb la demanda, dels quals resulta l'existència d'un contracte d'arrendament financer o lísing entre les parts amb les obligacions inherents i pactades per les parts, les quals han de ser prova plena, conforme a l'article 326 de la Llei d'Enjudiciament Civil, és procedent, de conformitat amb els articles 1091, 1101, 1124 i 258 del Codi Civil, dictar sentència estimatòria de la demanda, en els termes interessats per la part actora.  
  
Segon. Per aplicació de l'article 394 de la Llei d'Enjudiciament Civil, és procedent imposar les costes a la part demandada.  
Vistos els preceptes legals esmentats i tots els altres que hi són aplicables de manera general i pertinent.  
  
Dispositiva  
Estimar la demanda presentada per la representació processal de Bankia, SA, contra Automa-Inge Ingeniería y Automatizaciones, SL, i, en conseqüència:  
1. Declarar la resolució del contracte d'arrendament financer formalitzat en escriptura pública de 27 juliol de 2007, atorgada davant del notari Ernesto Ríos Segarra amb el número 2413 del seu protocol.  
2. Declarar Bankia, SA, propietària de l'immoble següent: finca 16640, inscrita en el Registre de la Propietat de Benaguasil, tom 1697, llibre 211, foli 71.  
3. Condemnar Automa-Inge Ingeniería y Automatizaciones, SL, a restituir a Bankia, SA, el citat immoble, objecte del contracte d'arrendament financer.  
4. Condemnar Automa-Inge Ingeniería y Automatizaciones, SL, a donar a Bankia, SA, la quantitat de 59.467,25 euros.  
5. Ordenar que s'expedisca un manament judicial al Registre de la Propietat de Benaguasil per a la cancel·lació de les inscripcions registrals que figuren sobre la finca 16698, inscrita en el Registre de la Propietat de Benaguasil, tom 1697, llibre 211, foli 71, relatives al contracte d'arrendament financer.  
6. Condemnar en costes la part demandada.  
Notifiqueu esta sentència a les parts, i feu-los saber que contra la qual poden interposar recurs d'apel·lació en el termini de 20 dies des de la seua notificació davant de l'Audiència Provincial de València, previ el depòsit legalment establit.  
Així, esta és la meua sentència, de la qual s'expedirà una testimoniança perquè s'unisca a les actuacions, que pronuncie, mane i firme.  
Publicació. Donada, llegida i publicada ha sigut la sentència per la jutgessa que l'ha dictada mentres celebrava audiència pública en el mateix dia de la data, de la qual cosa jo, el secretari judicial, en done fe.»  
  
Llíria, 18 de juny de 2012.- La secretària judicial: María Cabezuelo Campos.